Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani kuoli hoitovirheen vuoksi. Hän kävi taivaassa, -
ja hänet lähetettiin takaisin kiireellisen viestin kanssa.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Pyhä Henki, olet tärkein vieraamme.
Kiitos Sinulle siitä, että olet jo täällä. Kiitos!
Ohjelma on Sinun. Tee, mitä haluat!
Rabbi Felix Halpern sai mahtavan juutalaisperinnön vanhemmiltaan.
Kertoisitko perinnöstä? Se on upea.
Löysin juutalaisuuteni vähän kuin Israelin kansa, -
kun Herra johdatti heidät Luvattuun maahan: pidemmän reitin kautta.
Toinen puoli sukua on ortodoksijuutalaisia, -
toinen taisteli natseja vastaan.
Isäni kasvoi perheessä, joka oli ortodoksijuutalainen.
Isoisäni toimi rabbina Saksassa.
Isäni oli ainoa, joka pääsi pakoon. Muut kuolivat keskitysleireillä.
Isäni pakeni kuljetuksilla, -
joilla Englanti ja eri maat kuljettivat juutalaislapsia Saksasta Eurooppaan.
Isäni vietiin piiloon Hollantiin.
Äitini vanhemmat taistelivat vastarintaliikkeessä.
He johtivat maanalaista taistelua natseja vastaan.
Isäni näki uhraukset, joita hollantilaiset kristityt tekivät.
Se vaikutti häneen niin suuresti, -
että hän teki päätöksen antaa elämänsä Jeshualle.
Siihen aikaan ei kuitenkaan ollut samanlaista ymmärrystä kuin nyt.
Messiaaninen juutalaisuus oli vasta lapsenkengissään.
Moni uskoi korvausteologiaan -
ja siihen, ettei Jeshuaan uskova juutalainen ole enää juutalainen.
Isäni päähän iskostettiin se oppi, samoin minun päähäni.
Isäni kätki juutalaisuutensa.
Sinut kasvatettiin kristityksi, mutta koit jotain puuttuvan.
Vuonna 1970 huusit autossasi Jumalan puoleen. Mitä tapahtui?
Olin tien päällä työni puolesta, ja olin äärimmäisen epätoivoinen.
Ihana vaimoni oli vakaumuksellinen juutalainen. Se herätti ristiriitoja.
Olimme rakastuneet ensisilmäyksellä. Häät olivat puoli vuotta myöhemmin.
Liittoa on nyt kestänyt 47 vuotta.
Tilanteemme vaivasi minua. New Jerseyssä on eräs luonnonpuisto.
Pysäköin sinne ja huusin Herraa.
Pyysin Jeshuaa, Jeesusta, tulemaan elämääni ja eheyttämään sen.
Avatessani silmäni oli kuin verhot olisi vedetty sivuun.
Näin valoa. Näin kaiken eri tavalla.
Kun menin kotiin, vaimoni näki heti, että jokin oli muuttunut.
En ollut enää jäykän uskonnollinen.
Minut oli kasvatettu uskonnolliseksi, ja uskonnollisuuden henki on ankara.
Tunsitko tai näitkö mitään, kun se läsnäolo tuli yllesi?
Tunsin Jumalan voiman, Jeshuan voiman tulevan elämääni.
Tunsin Jumalan Hengen autossani.
Verhot avattiin. Elämäni muuttui. Edessäni oli erilainen maisema.
Menin kotiin, ja luonteeni oli täysin muuttunut.
Vaimoni näki sen ja ihmetteli, etten ollut se sama uskonnollinen tyyppi.
Olin aika fanaattinen ja armoton. Se oli tosi kauheaa.
Jumala muutti kaiken. Aloin rakastaa vaimoani aidosti ja muutuin täysin.
Puoli vuotta myöhemmin hän otti Herran vastaan muutoksen ansiosta.
Vaimosi vastaanotti Herran. Sinun piti irtautua korvausteologiasta, -
eli ajatuksesta, että seurakunta olisi ottanut Israelin paikan.
Jumala ei muutu, joten kukakohan on muutoksen takana?
Totuus on se, että elämä jatkui -
ja vuonna 2019 Felix meni lääkärin puheille.
Lääkäri teki virheen, ja Felix kuoli.
Suurin osa meistä ei ole ikinä kuollut.
Millaista kuoleminen oli? Näit enkelin. Mitä tapahtui?
Kuolemisprosessi oli hirveä.
Kehoni täyttyi myrkyistä väärän diagnoosin vuoksi.
Nautin 7,5 kuukauden lääkeannoksen 29 päivässä.
Lääkäri antoi väärän diagnoosin.
Kun jälkikäteen halusin kertoa tapahtumista ja soitin apteekkiin, -
tietojani muutettiin siellä välittömästi.
He halusivat lakaista virheensä maton alle.
Matka kuolemaan oli tuskallinen.
Kivut saavuttivat huippunsa eräänä perjantaina. Kärsin hirveitä tuskia.
Kehoni oli kuin tulessa.
Vaimoni on vihdoin antanut minulle anteeksi, etten kertonut hänelle.
En halunnut hänen murehtivan.
Sinä perjantaina olin tuskissani. En herättänyt vaimoani.
Menin alakerran sohvalle. Päätin, -
että jos kipu ei hellittäisi, pyytäisin vaimoani soittamaan hätänumeroon.
Niin ei käynyt. Asetuin makuulle.
Herkistyn aina tässä kohdassa, -
koska muistan niin elävästi, miltä kehoni hajoaminen tuntui, -
miten rintakehäni painui kasaan, -
sen sekunnin murto-osan kestävän hetken, jossa elämä päättyy.
Pitää terästäytyä. Kuolin siis, ja henkeni lähti ruumiistani.
Henkeni astui pois ruumiista, niin kuin aamuisin noustaan sängystä.
Mitä tapahtui kaikelle kivulle? - Kaikki kipu oli poissa.
Nousin olohuoneen katonrajaan.
Makasin vaakatasossa hengen todellisuudessa.
Enkeli odotteli siellä minua. Olin siinä hengen todellisuudessa -
ja katsoin alas ruumistani, joka makasi elottomana sohvalla.
Näin välittömästi yhdessä hetkessä, profeetallisesti, vaimoni ja lapseni, -
kun he suunnittelivat hautajaisiani keittiössä murheesta tolaltaan.
Sekunnin murto-osan ajan koin oloni raskaaksi.
Enkeli kurotti ylleni.
Se tuntui erikoiselta. Ymmärsin vasta myöhemmin, mitä tapahtui.
Se liittyi saamaani viestiin. - Puhutaan hieman taivaasta.
Olen kuullut, että siellä ei ole aikaa.
Kun Jumala näkee jotain tapahtuvan ja kun profeetat kertovat siitä, -
se tapahtuu, eikä tarvitse arvailla. Millaista on elää ilman aikaa?
Vaikutukset näkyivät palattuani. En enää käytä rannekelloa.
Pidän ranteessani kompassia. - Miten ehdit tapaamisiin ajoissa?
En välitä. Halusin tietysti tulla tänne sinun luoksesi ajoissa.
Elän hetkessä, rytmissä. Osaan lukea ajan auringon sijainnista.
Olen outo, tiedän sen. Se ärsyttää vaimoani valtavasti.
Etkö tosiaan pidä rannekelloa? - En! Aika ja maailma eivät sido minua.
Olen löytänyt tietyn rytmin.
Raamatun juhlissa on kyse rytmistä, jossa mennään ajanjaksosta toiseen.
Se on upeaa!
Oli epämukavaa tulla lentäen, koska kaikki on tarkasti ajoitettua.
Taivaasta palattuasi menit niin sanottuun toiseen taivaaseen.
Kolmannessa ovat Jumala ja enkelit, toisessa ovat paholainen ja demonit.
Lähdit sieltä ajatuksen kanssa, joka liittyi veren voimaan.
Saamani opetus käänsi kaiken päälaelleen.
Olen tuntenut Herran 46 vuotta, -
mutta minulle kerrottiin aina vain paholaisen ja demonien voimasta.
Olin toisen taivaan yläpuolella ja katselin alas erääseen onkaloon.
Se oli varmaan helvetin pimeys, ehkä helvetin ylimmät kammiot.
Siellä oli pari demonia, -
ja toinen niistä yritti ryömiä ulos katakombista ja tarttua nilkkoihini.
Se ei onnistunut, mutta se jatkoi yrittämistä. Se oli säälittävä näky.
Herra näytti, että demonit olivat alunperin langenneita enkeleitä.
Niiden rappio alati vain pahenee.
Uskovina me käymme kirkkaudesta kirkkauteen, kauneudesta kauneuteen.
Demonit vain rappeutuvat. Ne näyttivät hirvittäviltä.
Ne eivät voineet koskea minuun, vaikka kuinka sitä yrittivät, -
koska veri peitti minut. Verirajaa ne eivät voineet ylittää.
Kuulithan tuon? Felix tajusi, -
kuinka paljon voimaa kaikista vähäisinkin uskova on saanut.
Kun tajuat sen, saat kokea taivasta maan päällä.
Tiedätkö miksi? Paholainen on heikompi kuin luuletkaan.
Rabbi Felixin kokemukset taivaassa olivat ihmeellisiä.
Ne muuttivat häntä, -
ja hän sai yliluonnollisen myötätunnon lahjan.
Hän on nyt vaarallinen pahoja henkiä ja sairauksia vastaan.
Nyt hän haluaa välittää saman myötätunnon sinulle.
Yliluonnollista-ohjelma jatkuu hetken kuluttua.
Monet katsojat ovat kokeneet ihmeitä katsottuaan ohjelmaa.
Tyttärelläni todettiin 2-vuotiaana autismikirjon häiriö.
Hän osasi sanoa vain sanan 'isi' eikä vastannut mitään puheeseen.
Uskoin Jumalan voivan parantaa hänen puhekykynsä.
Hank Kunneman oli vieraananne 2017 ja antoi profeetallisen sanan:
"Lapsellasi todettiin autismikirjon häiriö. Jumala käytti lääkäriä -
kertomaan vihollisen suunnitelman voidaksesi rukoilla sitä vastaan."
Tiesin sanan olevan minulle. Seuraavassa vuositarkastuksessa -
autismia ei enää havaittu. Nyt 4-vuotias tyttö puhuu ja kommunikoi.
Ohjelmanne siunaa koko perhettäni. Katson sitä YouTubesta viikoittain.
Jos ohjelma on koskettanut sinua, jaa todistuksesi tässä osoitteessa.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Rabbi Felix, olet kotoisin New Jerseystä, et Texasista.
Miksi sinulla on cowboysaappaat? - Kun palasin toisesta taivaasta, -
näin paholaisen ja sen demonien voimattomuuden ja kyvyttömyyden.
Pidän näitä käärmesaappaita tai pytonsaappaita, -
kun olen hengellisissä tehtävissä -
muistuttaakseni ihmisiä, että paholainen on jalkojeni alla.
Tein paholaisesta itselleni saappaat!
Toivottavasti kuulit: hän tykkää tehdä paholaisesta saappaita!
Se on aina jalkojeni alla.
Tunsin sinut, ennen kokemustasi. - Pahoittelen.
Ihan mukava kaveri olit, mutta täysin erilainen olet nyt.
Kun luen Uutta testamenttia, -
luen kaikista suurista ihmeistä, joita Messiaamme Jeshua teki.
Matt. 9:36:ssa sanotaan, että Hän tunsi sääliä, myötätuntoa.
Kerro, miten tämä myötätunto vaikuttaa nyt sinussa?
Sydämeni särkyy kadonneiden tähden.
En voita sieluja, koska se on "missioni" tai velvollisuuteni, -
vaikka tavallaan niistäkin on kyse. Kun kohtaan tarvitsevan, alan itkeä.
Murrun ja tunnen Isäni myötätunnon.
Koen myötätuntoa, jota Jeshua koki, kun hän kohtasi ihmisiä.
Tunnen murheen painon.
Mutta se ei ole inhimillistä murhetta tai sääliä.
Se on Jumalan antamaa rakkautta ja myötätuntoa ihmisiä kohtaan, -
jotta he voisivat kokea Jumalan voiman ja parantua.
Se on yliluonnollista rakkautta.
Kun Jumala antaa tätä myötätuntoa, valtavasti parantumisia tapahtuu, -
merkittäviä parantumisia. Kertoisitko niistä yhden?
Rukoilin eräässä paikassa, että eräs mies saisi näkönsä.
Itkin sen ihmisen puolesta ja laskin käteni hänen päälleen.
Aloin julistaa näön palautumista -
ja aloin julistaa näön palautumista.
Tein niin, kunnes hänen silmänsä alkoivat nähdä. Ihmeitä tapahtuu.
Näemme Uudesta testamentista, että ihmeet olivat tavallisia, -
eivätkä ihmeet ole loppuneet, vaikka on sellaistakin opetusta, -
joka yrittää estää meitä uskomasta, että Jumala voi tehdä mahdottomia.
Hän on sama eilen ja tänään ja iankaikkisesti. [Hepr. 13:8]
Nyt on "tänään", ja Hän on sama.
Kertoisitko pari kultakimpaletta, koska aika ei riitä enempään, -
kirjastasi 'Tanssi ohi pimeyden'? Kerro asioista, jotka olet oppinut.
'Tanssi ohi pimeyden' on tarinani kolmen päivän ajalta, -
kun elin ihmisenä, joka kävi taivaassa ja palasi takaisin.
Vaelsin maailmassa ja näin asiat objektiivisesti, ilman sidoksia.
Näin asiat kuin olisin ollut pyhiinvaeltaja tai vierailija.
Tarkkailin ulkopuolelta käsin. Olen nykyään enemmän tarkkailija.
Näen ihmisten silmät, ja Herra näyttää heidän sielunsa tilan.
Herra näyttää sen minulle, jotta voin rukoilla heidän puolestaan.
Tanssi pimeyden ohi on sitä, että oppii tanssimaan läpi elämän.
Olemme tehneet kirkkaudesta monimutkaista, niin kuin kaikesta!
Voin kertoa vaikka sen, -
että kirkkaus tahtoo saada tilaa toimia jokaisessa uskovassa -
ja liikkua jokaisen uudestisyntyneen Hengen täyttämän uskovan kautta.
Mutta ensimmäisten kolmen kuukauden aikana palattuani -
Herra opetti minua irrottautumaan.
Hän sanoi, että kokemukseni olisi joko transformaatio tai transaktio:
Transaktio tarkoitti, että nauttisin siitä täysin rinnoin, -
mutta vuoden päästä se olisi jäänyt menneisyyteen. Sekin sopisi.
Mutta transformaationa se muuttaisi elämäni täysin.
Siitä tulisi kutsuni, ja joutuisin myös maksamaan siitä hinnan.
Olen joutunutkin. Osa hintaa on irrallisuuden tunne.
Pitää voida kulkea objektiivisena, -
niin että milloin ja missä tahansa, vaikka olisin vaimoni seurassa...
Rakastan sinua valtavasti, Bonnie! Vaimonikin vielä totuttelee tähän.
Elän niin, että vierelläni on aina paikka varattuna Pyhälle Hengelle.
Hän saa keskeyttää puuhani ja ohjata minut menemään jonnekin.
Kaupassa Hän saattaa kertoa, -
että tuo mies tarvitsee rukousta tai tuo nainen tarvitsee rohkaisua.
Joka päivä Jumalan Henki liikkuu.
Mitä opit Jumalan suvereeniudesta?
Se on absoluuttinen vetovoima elämäni jokaisessa askeleessa.
Se on kuin luonnollinen magneettisuus.
Se vetää kuin painovoima siihen, mitä Jumala haluaa minun tekevän.
Se on vetovoima, ja kaikella on tarkoitus.
Felix oppi taivaassa tiedonjyviä, jotka muuttavat elämän!
Ne ovat kaikki hänen kirjassaan.
Pian sinäkin pääset tanssimaan pimeyden ohi!
Kerro minuutissa, mitä Jumala näytti juutalaisesta uudestavuodesta, -
joka alkoi syyskuun lopussa 2022, ja siitä alkaneesta vuodesta.
Se tulisi olemaan paljastusten vuosi -
ja poikkeavuuksien, ennen- kuulumattomien asioiden aikaa.
Näin seitsemän vuorta ja seitsemän epäjärjestystä.
Herra sanoi, että Hänen kansansa on niin tottunut epäjärjestykseen, -
ettei erota sitä järjestyksestä. Hän aikoo näyttää niin paljon kaaosta, -
että uskovien on pakko lähteä etsimään oikeista paikoista, -
koska kirkkaus on jo täällä, mutta sitä etsitään vääristä paikoista.
Ihmiset kulkevat pensaan ohi, eivätkä näe tulta.
Rabbi Felix, haluan, että rukoilet taivaan myötätunnon välittymistä.
Haluan pyytää jokaista kuulijaa tällä hetkellä, -
että laittaisit käden sydämelle ja sulkisit silmäsi.
Rukoile näin: "Jeesus, Jeshua, -
täytä minut Sinun myötätunnollasi.
Siirrä sivuun pelkkä inhimillinen myötätuntoni -
ja anna sen tilalle yliluonnollinen Jumalan antama myötätunto.
Anna elämäni aktivoitua -
Sinun Hengestäsi, rakkaudestasi ja voimastasi.
Käytä elämääni Sinun kirkkautesi ja kunniasi hyväksi."
Jos kuuntelet ja haluat tätä, mutta et tunne Herraa, Messiasta, -
olet ehkä juutalaisuuteen kasvatettu, niin lausu tämä rukous:
"Rakas Jeshua, -
Aabrahamin, Iisakin ja Jaakobin Jumalan nimessä, -
pyydän Sinua tulemaan elämääni.
Tee elämästäni kokonainen, täytä elämäni.
Tee minusta Jumalan lapsi. Rukoilemme Jeshuan nimessä."
Aamen!
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämälläsi on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikon ohjelmassa:
Olen John Bevere. Tiesitkö, että Herraa voi pelätä väärällä tavalla?
Liity seuraani ensi kerralla.
Opetan sinulle ilmestyksen, jonka sain Herran pelosta.
Se avaa elämääsi siunauksen, suojeluksen ja mielisuosion.
Suomennos: Katri Filppu